نئفتین قیمتلری نئفت حاصیل ائدن اؤلکهلرین آرزولادیغی سوییهیه یالنیز آمئریکانین ایستدیی زامان چاتاجاق.
بو سؤزلری آخار. آز-آ آچیقلاماسیندا کئچمیش مالییه ناظری، اقتصادچی پروفئسسور فیکرت یوسیفوو دئییب. ائکسپئرتین سؤزلرینه گؤره، ایکی ایله یاخین ایدی کی، اوپئک نئفتین قیمتلرینین آرتیریلماسی مقصدیله حاصیلاتی آزالتماغا دایر قرار قبول ائتمهیه جدی جهد گؤسترسه ده، هر دفعه اؤنجهدن الده ائدیلهن راضیلاشما معمالی بیر شکیلده پوزولوردو:
«نهایت کی، نویابرین ۳۰-دا اوپئک نئفت حاصیلاتینین سوتکا عرضینده ۱،۲ میلیون باررئل آزالدیلماسینا دایر قرار قبول ائده بیلدی. بو قراردان سونراکی ۱۰-۱۲ گون عرضینده دونیا بازارلاریندا نئفتین قیمتلری ۷-۸ فایزه قدر یوکسلدی. چوخلاری بوندان سونرا قیمتلرین قالخاراق ۶۰-۷۰ دوللار آراسیندا ثابیتلشجیینی بیلدیرسه ده، بو، اصلینده، قرارین یاراتدیغی پیسیخولوژی بیر حالدیر. چونکی آبش بوتون حاللاردا نئفتین قیمتلرینین آرتماسینا یول وئرمهیهجک و بو، باش وئردی. باها دوللارین نئفتین قیمتلرینه منفی تأثیری آشکار بیر مسئلهدیر. فئس اوپئک-این بو قرارینا جاواب اولاراق بازا فایز درجهسینی یوکسلتدی. بیرلشمیش شتاتلارین ائنئرژی ناظرلیگی ایسه عینی گونده اؤلکهنین نئفت احتیاطلارینین هجمی بارهسینده معلوماتلاری درج ائدرک بازارداکی دورومو کؤکوندن دییشه بیلدی. آمئریکانین بیر گون عرضینده آتدیغی بو ایکی آددیملا دونیا بازارلاریندا نئفتین قیمتلری ۴ فایز اوجوزلاشدی. اونا گؤره ده نئفتین قیمتلری نئفت حاصیل ائدن اؤلکهلرین آرزولادیغی سوییهیه یالنیز آمئریکانین ایستدیی زامان چاتاجاق. آمئریکا-روسییا قارشیدورماسی موستویسیندن باخاندا ایسه بو مسئلهده ایشیق اوجو بئله گؤرونمور».
قئید ائدک کی، اوپئک-ه عضو اؤلکهلر بوندان اؤنجه نویابرین ۳۰-دا گوندهلیک نئفت حاصیلاتینی ۱،۲ میلیون باررئل، اوپئک عضوو اولمایان اؤلکهلر ایسه دئکابرین ۱۰-دا ویانادا گوندهلیک نئفت حاصیلاتینین ۶۰۰ مین باررئل آزالدیلماسی ایله باغلی راضیلیغا گلیبلر.
azb_Arab azb_Arab azb_Arab azb_Arab